**Sarokelosztó**

**Telepítési útmutató**

**20480 – 20481 – 20482 – 20483 – 20484 - 20485**

Ennek a sarokban helyezhető elosztónak köszönhetően helyet takaríthat meg bármely felületen. Ideális lehet konyhákba, szobákba, irodákba és minden olyan helyen, ahol nem lehetséges villamoshálózat, konnektor kiépítése. Használatával elkerülhető a falak vésése vagy a munkapult, bútorlap nagymértékű vágása. A sarokba helyezhető elosztó helyet takarít meg Önnek a falfelületen is, így például több hely marad a konyhapult felett kések, konyhai eszközök rögzítésére, felakasztására.

* Könnyen telepíthető
* Helytakarékos
* Alumínium kivitel
* Gyermekvédelemmel ellátott
* Kizárólag beltéri használatra

|  |  |
| --- | --- |
| Üzemi feszültség: | 250 V |
| Max. áramerősség: | 16 A |
| Max. terhelhetőség: | 3500 W |
| Kábelhosszúság: | 1,5 m |
| Vezeték: | 3 x 1,5 mm² |
| Szín: | Alumínium |
| Méret: | 234 x 99,5 x 51,7 mm |

**Telepítési útmutató:**

**Kérjük a telepítést kizárólag szakember végezze! A készülék felszerelésénél TILOS a hálózati áramforráshoz történő csatlakozás! Minden esetben feszültségtelenítse a készüléket!**

1. A készülék tetején lévő műanyag burkolatot pattintsa ki. Ehhez használjon műanyag bontóeszközt vagy lapos csavarhúzót.
2. A műanyag fedél alatt lévő két csavart távolítsa el, vegye ki a fém lemezt.
3. Az alu ház falhoz történő rögzítéséhez most már hozzáférhetővé váltak a lyukak.
4. Jelölje át a rögzíteni kívánt helyre a két lyuk pozícióját.
5. Ha a készülék alsó részét is rögzíteni szeretné kérjük csúsztassa a sínben fentebb az aljzatokat, ügyeljen a vezetékek épségére!
6. Jelölje be az alsó lyukakat is, majd rögzítse a terméket a kívánt helyre.
7. Összeszerelésnél figyeljen a sorrendre: Csúsztassa az aljzatokat az eredeti pozíciójukba, helyezze vissza a fém lemezt, rögzítse a tetején lévő két csavarral, majd pattintsa vissza a műanyag burkolatot a készülék tetejére. **Kizárólag akkor helyezze feszültség alá a készüléket, ha meggyőződött annak szabályos és megfelelő összeszereléséről!**